شەفەق
نیوز/ تەما و هەرسناکی هیشت دزەیلیگ قەور کابرایگ واز بکەن، تا تەڵای ناو پشت تەرمەگەی
درارن، چوینکە ئەو کابرای مردگە هەنای زنی بویە، پشتی پلیاگە، و چەن سوخانیگ لە پشتی
وە تەڵا دروس کریاگە.
دزەیل
قەور ئەو مردگە واز کردنە، و ئەو پارچەیە تەڵا ک لەپشتی چەسپیانە دراوردن، هەمیش دگانەیل
تەڵایی کیشان.
وەگورەی
میدیایل راگەیانن یەمەنی، مردگەگە وەرجە ٧ مانگ تویش جەڵتە هاتگە وگیانی لەدەس داگە،
ک خوەی پیشەی کارەباچی بویە لە پارێزگای موهرە.
دویای
مردنی و دویای ئەوە ک نریا خاک، چاوەیگ کەفتە ناو مەردمەگە ک ئەو کابرا وەرجە مردنی
پارچەیل تەڵا نریا ناو پشتی، هەنای وەرجە ماوەیگ پشتی پلیا، و کۆمپانیای گەورەیگ ک
لەلای کار کردیە خەرج ئەو نەشتەرگەریە دایە.
هەرچەن
هیمان مەردم نیەزانن ک ئەو چاوە راسە یا درووە، باوجی هەر ئەو قسە لەناو مردم بوی،
ک هیشت کەسوکارەیل مردگەگە تا چەن رووژیگ دویای مردنی پاسەوانی قەورەگەی بکەن.
شەوەکی
ئمڕوو، دویای هەفت مانگ لە مردن ئەو کابرا، خەڵک ئاوایەگە سەرسام بوین، ک قەورەگە واز
بویە، و تەرمەگە دزیاگە.
